Tustla Gutjeresas
Tustla Gutjeresas (isp. Tuxtla Gutiérrez) – miestas pietryčių Meksikoje, Grichalvos upės slėnyje, 540 m aukštyje. Čiapaso valstijos sostinė. 585,7 tūkst. gyventojų (2005 m.), su priemiesčiais – beveik 900 tūkst. Miestą aptarnauja Ángel Albino Corzo tarptautinis oro uostas. Farmacijos, automobilių ir įrengimų gamybos, maisto, tekstilės, statybinių medžiagų pramonė. Mieste įsikūrę daug universitetų.